
CONSILIUL JUDEŢEAN


HOTĂRÂRE 
privind aprobarea închirierii prin licitație publică deschisă cu strigare a unui spațiu, aflat în administrarea Consiliului Județean Bistrița-Năsăud, situat în satul Colibița nr. 84, 
comuna Bistrița-Bîrgăului


Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;
Având în vedere:
· expunerea de motive nr. II/4448/23.03.2016 a vicepreşedintelui Consiliului Judeţean Bistriţa-Năsăud;
· raportul comun nr. IICa/4449/23.03.2016 al Direcției administrație locală și al Direcţiei economice din cadrul Consiliului Județean Bistrița-Năsăud; 
· adresa nr. 1077/17.03.2016 a Primăriei comunei Bistrița-Bîrgăului, înregistrată la Consiliul Județean Bistrița-Năsăud sub nr. II/4222/18.03.2016;
· prevederile art.14 și art.16 din Legea nr. 213/1998 privind bunurile proprietate publică, cu modificările şi completările ulterioare;
· Extrasul de Carte Funciară nr. 26904 comuna Bistrița-Bârgăului, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud sub nr. II/4426/23.03.2016.
· Raportul de evaluare întocmit de evaluator autorizat A.N.E.V.A.R., Coldea Viorel Ioan Ovidiu, înregistrat la Consiliul Județean Bistrița-Năsăud sub nr. II/4295/21.03.2016;
· prevederile art. 554 alin. (1), art. 868, art. 888 și art. 1777-1823 din Legea nr. 287/2009 privind Codul Civil, republicată, cu modificările şi completările ulterioare; 
· prevederile Hotărârii de Guvern nr. 852/2008 pentru aprobarea normelor și criterilor de atestare a stațiunilor turistice cu modificările şi completările ulterioare; 
· prevederile art.1, art.6, art.8 și art.13 din Legea nr. 266/2008 Legea farmaciei, republicată, cu modificările și completările ulterioare;
· prevederile art. 27-30 din Ordinul Ministrului Sănătății nr. 962/2009 pentru aprobarea Normelor privind înfiinţarea, organizarea şi funcţionarea farmaciilor şi drogheriilor, cu modificările și completările ulterioare;
· prevederile Hotărârii Consiliului Judeţean Bistriţa-Năsăud nr. 83/2015 privind acordul pentru preluarea în administrarea Consiliului Județean Bistrița-Năsăud a unui spațiu și teren aferent din imobilul înscris în Cartea Funciară nr. 26595 Comuna Bistrița-Bîrgăului, aflat în domeniul public al Comunei Bistrița-Bîrgăului, pentru funcționarea unor servicii publice de interes județean;
· prevederile Hotărârii Consiliului Local al Comunei Bistrița-Bârgăului nr. 34/24.07.2015 privind darea în administrarea Consiliului Județean Bistrița-Năsăud a unei părți din imobilul Școala Gimnazială Colibița pentru suprafața de 95,71 mp, construcție înscrisă in C.F. 26904-C1-u2 și teren aferent în suprafață de 332 mp, înscris în C.F. 26905 Bistrița-Bîrgăului, situat în Colibița nr.84, în vederea amenajării unui punct de prin ajutor, punct farmaceutic și de salvamont;
· prevederile art. 8 lit. b) din Contractul de dare în administrare nr. 97/10.08.2015 încheiat între Comuna Bistrița-Bîrgăului și Consiliul Județean Bistrița-Bîrgăului.
· raportul nr. IBa/4969 din 31.03.2016 al Comisiei de administraţie;
· raportul nr. IBa/4970 din 31.03.2016 al Comisiei economice.
În temeiul prevederile art. 91 alin.(1) lit.b) și lit.c), art. 97, art.98, art.115 alin.(1) lit.c), art.119, art.120, şi art.123 alin.(1) și alin.(2) din Legea nr.215/2001 privind administraţia public locală, republicată, cu modificările şi completările ulterioare,
HOTĂRĂȘTE:

Art.1.Se aprobă închirierea prin licitație publică deschisă cu strigare a unui spațiu în suprafață de 16,02 mp, component al  ”Unității individuale U2”, situat în satul Colibița nr.84, comuna Bistriţa-Bîrgăului, identificat în Cartea funciară nr.26904-C1-U2 Bistrița-Bîrgăului, aflat în administrarea Consiliului Județean Bistrița-Năsăud, în vederea funcționării unui punct farmaceutic.
Art.2. Se aprobă Regulamentul privind închirierea prin licitaţie publică deschisă cu strigare a unui spațiu, aflat în administrarea Consiliului Județean Bistrița-Năsăud, situat în satul Colibița nr.84, comuna Bistriţa-Bîrgăului, conform Anexei nr.1.
Art.3.Se aprobă prețul de pornire la licitație de 3 euro/mp, stabilit pe baza raportului de evaluare, întocmit de către evaluator autorizat COLDEA VIOREL IOAN OVIDIU, C.I.F. 20626506, conform Anexei nr.2.
[bookmark: _GoBack]Art.4. Se aprobă Contractul de închiriere a bunului imobil prevăzut la art.1, conform Anexei nr.3.
Art.5. Se aprobă numirea comisiei de organizare a licitației, în următoarea componență:
	Președinte:
	Florin-Grigore Moldovan
	    -   Administrator public al județului Bistrița-Năsăud;

	Membrii:
	Mircea Mereuță
	· Consilier județean;

	
	Adriana-Gabriela Ceuca
	· Șef Serviciu, Serviciul coordonare instituții subordonate, administrare patrimoniu;

	
	Alexandrina-Crina Borș
	· Director executiv,  Direcția administrație locală;

	
	Iulia Beican
	· Consilier juridic, Birou achiziții publice, contracte;

	Secretar :
	Marina Grăjdianu
	· Consilier superior, Serviciul coordonare instituții subordonate, administrare patrimoniu.



Art.6. Anexele nr.1, nr.2 și nr.3 fac parte integrantă din prezenta hotărâre.
	Art.7. Prezenta hotărâre a fost adoptată cu un număr de 29 voturi ”pentru”. 
Art.8. Cu ducerea la îndeplinirea prevederilor prezentei hotărâri se încredinţează Direcţia economică şi Direcţia administraţie locală din cadrul Consiliului Judeţean Bistriţa-Năsăud.
Art.9. Prezenta hotărâre se comunică de către Serviciul administraţie şi relaţii publice cu:
· Persoanele desemnate la art. 5;
· Direcția economică;
· Direcţia administraţie locală;
· Consiliul local al Comunei Bistrița-Bîrgăului;
· Instituţia Prefectului judeţul Bistriţa-Năsăud.


PREȘEDINTE,
EMIL RADU MOLDOVAN
							




                                                                                  Contrasemnează:
                                                                         SECRETARUL JUDEŢULUI,
                                                                                     MICA OPREA

